30 सेकेंड तक लंबा किस किया; सलमान ने कहा था- शो में संस्कृति-सभ्यता भंग नहीं होने देंगे
Bigg Boss OTT Kissing Controversy - बिग बॉस OTT 2 के कल वाले एपिसोड में कुछ ऐसा हुआ, जिससे कि ये शो सोशल मीडिया पर ट्रोल हो रहा है। दरअसल शो के दो कंटेस्टेंट जद हदीद और आकांक्षा पुरी ने एक दूसरे को किस कर लिया।
बिग बॉस OTT 2 के गुरुवार वाले एपिसोड में कुछ ऐसा हुआ, जिससे कि ये शो सोशल मीडिया पर ट्रोल हो रहा है। दरअसल शो के दो कंटेस्टेंट जद हदीद और आकांक्षा पुरी ने एक दूसरे को किस कर लिया। ये किस 30 सेकेंड तक कैमरे के सामने किया गया।
शो के अन्य कंटेस्टेंट अविनाश सचदेवा ने जद हदीद और आकांक्षा को एक टास्क के दौरान किस करने के लिए चैलेंज किया था। दोनों ने इस चैलेंज को पूरा करते हुए लंबा फ्रेंच किस किया।
हालांकि अब इस पर विवाद हो गया है। सोशल मीडिया पर लोग सलमान खान से सवाल कर रहे हैं कि उन्होंने अपने शो में ऐसा क्यों होने दिया। बिग बॉस OTT 2 के प्रीमियर के दौरान सलमान ने कहा था कि वे अपने शो में कुछ भी ऐसा नहीं होने देंगे जिससे व्यूअर्स को आपत्ति हो।
बिग बॉस के घर में पहली बार ऐसा देखने को मिला
जद हदीद मूल रूप से लेबनान के मॉडल हैं, जो दुबई में रहते हैं। इस बार शो में उन्होंने बतौर कंटेस्टेंट एंट्री ली। उनकी एक बेटी भी है, हालांकि उनका डिवोर्स हो चुका है। शो में वे अक्सर आकांक्षा के नजदीक दिखाई देते हैं। उन्होंने आकांक्षा के लिए अपना लव इंटरेस्ट भी जाहिर किया है।
हालांकि अब इन दोनों ने किस करके एक नया विवाद खड़ा कर दिया है। बिग बॉस एक ऐसा शो है, जिसे बड़ी संख्या में बच्चे और बुजुर्ग भी देखते हैं। हमेशा से देखा गया है कि बिग बॉस के घर में कुछ न कुछ ऐसा होता है, जिससे कॉन्ट्रोवर्सी क्रिएट हो जाती है। हालांकि ऐसा पहली बार हुआ है कि किन्हीं दो कंटेस्टेंट ने कैमरे के सामने सीधे तौर पर किस कर लिया हो।
सलमान ने कहा था- संस्कृति और सभ्यता को भंग नहीं होने देंगे
शो के प्रीमियर के दौरान सलमान खान ने कहा था कि बिग बॉस का ये भले ही OTT वर्जन हो लेकिन वे कंटेस्टेंट को कुछ भी ओवर द टॉप नहीं करने देंगे। उन्होंने कहा था कि OTT में कोई सेंसरशिप नहीं होता, लेकिन इस शो के लिए वे खुद सबसे बड़े बैरियर हैं।
उन्होंने कहा था- अगर शो में ऐसा होता है तो मैं खुद उसे हैंडल करूंगा। शो हमारी संस्कृति और सभ्यता को ध्यान में रखते हुए चलना चाहिए और इसलिए मैं बिग बॉस OTT का हिस्सा हूं।’ हालांकि ऐसा लगता है कि शो के कंटेस्टेंट को सलमान की ये बात समझ नहीं आई है, इसी वजह से वे खुलेआम इसका माखौल भी उड़ा रहे हैं।
सोशल मीडिया पर व्यूअर्स का रिएक्शन देखिए..
सलमान OTT से वल्गैरिटी खत्म करने की हमेशा करते हैं वकालत
सलमान ने अभी पिछले दिनों कहा था कि OTT प्लेटफॉर्म्स से वल्गैरिटी खत्म होनी चाहिए। उनका मानना है कि OTT प्लेटफॉर्म्स पर भी सेंसरशिप होनी चाहिए। सलमान के मुताबिक, आज कल 15-16 साल के बच्चे तक ऐसे कंटेंट देख रहे हैं। हम इंडिया जैसे देश में रहते हैं, हमें इतना वल्गर कंटेंट नहीं दिखाना चाहिए।
अगर कंटेंट साफ सुधरा हुआ तो व्यूअरशिप और बढ़ेगा। अब हर कोई फोन पर ऐसे कंटेंट देख रहा है और यहां तक ​​कि छोटे बच्चे भी इसे एक्सेस कर सकते हैं। आज कल बच्चे पढ़ने के बहाने डिवाइस लेते हैं और उसमें ये सब चीजें देखते हैं। क्या आपको अच्छा लगेगा कि आपकी छोटी सी बेटी ये सब देखे?